เทพฤทธิ์ สิงห์วังชา

**เทพฤทธิ์ สิงห์วังชา** เป็นนักมวยสากลอาชีพชาวไทย เป็นอดีตแชมเปี้ยนโลกในรุ่นซูเปอร์ฟลายเวท (115 ปอนด์) ของสมาคมมวยโลก (WBA)

## ประวัติ
เทพฤทธิ์ มีชื่อจริงว่า **พันธุ์เทพ มุลลีปุ้ม** เกิดเมื่อวันที่ 22 พฤศจิกายน พ.ศ. 2531 ที่ตำบลแก้งแก อำเภอโกสุมพิสัย จังหวัดมหาสารคาม เคยชกมวยไทยมากว่า 100 ไฟต์ ในชื่อ **เทพฤทธิ์ ว.สิงห์เสน่ห์** ก่อนจะหันมาชกมวยสากลอาชีพในปี พ.ศ. 2551 ขึ้นชกครั้งแรกเมื่อ 17 มกราคม พ.ศ. 2551 ชนะน็อค ชนะศึก ศงสำราญชัย ยก 3 มีแพ้อยู่ 2 ครั้ง (หนึ่งในนั้นคือแพ้คะแนน สุริยัน ศ.รุ่งวิสัย) ก่อนจะได้แชมป์พาบา (PABA) ในรุ่นฟลายเวท (112 ปอนด์) เมื่อ 25 ธันวาคม พ.ศ. 2552 ชนะคะแนน นีโน ซูอีโล และยังได้เป็นแชมป์ของสถาบันองค์กรมวยโลกในภาคพื้นเอเชียแปซิฟิค (WBO Asia Pacific) อีกด้วย เมื่อ 9 สิงหาคม พ.ศ. 2553 โดยป้องกันแชมป์ไว้ได้ทั้งหมด 6 ครั้ง

## แชมป์โลก
เทพฤทธิ์ขึ้นชิงแชมป์เฉพาะกาลของสมาคมมวยโลก ในรุ่นซูเปอร์ฟลายเวท ชนะคะแนน เดรียน ฟรานซิสโก นักมวยชาวฟิลิปปินส์ที่ไม่เคยแพ้ใครมาก่อน ไปได้อย่างเป็นเอกฉันท์ด้วยคะแนน 114-113, 114-113 และ 117-111 ในวันที่ 1 พฤษภาคม พ.ศ. 2554 โดยสามารถชกให้ฟรานซิสโกลงไปให้กรรมการนับ 8 ได้ในยกที่ 3 อีกด้วย ที่โรงเรียนเบญจมเทพอุทิศ ตำบลคลองกระแชง อำเภอเมืองเพชรบุรี จังหวัดเพชรบุรี ต่อมาทางสมาคมมวยโลกได้สถาปนาให้เป็นแชมป์โลกตัวจริง เนื่องจาก โทโมโนบุ ชิมิซุ นักมวยชาวญี่ปุ่นซึ่งเป็นแชมป์โลกตัวจริงได้หยุดพักการชกไปหลังจากการชกแล้วได้รับบาดเจ็บ

เทพฤทธิ์สามารถป้องกันตำแหน่งแชมป์โลกเอาไว้ได้ถึง 3 ครั้งติดต่อกัน กับนักมวยชาวญี่ปุ่นทั้งหมด ถึงประเทศญี่ปุ่น จนกระทั่งได้รับฉายาว่า "เจแปน คิลเลอร์"  แม้จะมีจุดอ่อน คือ การป้องกันตัว เพราะในการชกแต่ละครั้ง เทพฤทธิ์มักทำการ์ดตกข้างลำตัว แต่ครั้งในที่ 4 ในวันสิ้นปี พ.ศ. 2555 กับ โคเฮ โคโนะ นักมวยอายุ 32 ที่เคยชิงแชมป์โลกมาแล้วก่อนหน้านี้ถึง 2 ครั้ง แต่ไม่ประสบความสำเร็จ เทพฤทธิ์กลับเป็นฝ่ายแพ้ทีเคโอไปในยกที่ 4 ด้วยการถูกชกล้มถึง 3 ครั้ง เพราะจุดอ่อนคือการ์ดตก และเมื่อโดนหมัดเข้าไปแล้วยังเข้าไปแลกหมัดด้วย ทำให้โคโนะได้กลายเป็นแชมป์โลกไปทันที และถือเป็นการแพ้น็อกครั้งแรกในชีวิตของเทพฤทธิ์ด้วย 

หลังจากเสียแชมป์โลกไปแล้ว เทพฤทธิ์ยังได้ชกมวยต่อ จนคว้าแชมป์พาบา ในรุ่นซูเปอร์ฟลายเวทและแบนตัมเวท (118 ปอนด์) มาได้ โดยชกครั้งสุดท้ายเมื่อเดือนกุมภาพันธ์ พ.ศ. 2557 ที่แขวงสุวรรณเขต ประเทศลาว และหลังจากนั้นเจ้าตัวได้หยุดการชกมวยลง เนื่องจากต้องการแขวนนวม แต่ได้เปลี่ยนใจและหันมาชกมวยอีกครั้ง ในเดือนกุมภาพันธ์ พ.ศ. 2558 เท่ากับว่าได้หยุดชกไปนานถึง 1 ปีเต็ม โดยเทพฤทธิ์กลับมาชกเคลื่อนไหวอีกครั้งเมื่อวันที่ 14 กุมภาพันธ์ พ.ศ. 2558 ซึ่งตรงกับ วันวาเลนไทน์ ในปีนั้น โดยสามารถชนะคะแนน โจอาควิม มาแฮ นักมวยชาวฝรั่งเศส ที่เวทีมวยพัทยาบ็อกซื่งเวิลด์ เมืองพัทยา ตำบลนาเกลือ อำเภอบางละมุง จังหวัดชลบุรี ในการชกกำหนด 6 ยก เทพฤทธิ์กลับมาครองแชมป์ PABA รุ่นแบนตัมเวทได้อีกสมัย ก่อนจะแขวนนวมไปอีกครั้งหลังจากที่ชกป้องกันแชชมป์ ชนะน็อค จูเนียร์ บาจาวา ยก 7 เมื่อ 26 พฤษภาคม พ.ศ. 2559

## ชื่ออื่น
เทพฤทธิ์ ก่อเกียรติยิม 
*เทพฤทธิ์ สิงห์วังชา
*เทพฤทธิ์ ปูนอินทรียิม
*เทพฤทธิ์ ว.สิงห์เสน่ห์ (ชื่อชกมวยไทย)
*เทพฤทธิ์ ศิษย์หมอเส็ง
*เทพฤทธิ์ ก่อเกียรติเจนิฟู้ดยิม 
*เทพฤทธิ์ เจนิฟู้ดก่อเกียรติยิม
*เทพฤทธิ์ สปอร์ตบ๊อกซิ่งยิม 
*เทพฤทธิ์ ก่อเกียรติซูชีพยิม
*เทพฤทธิ์ จีเอ็นจีบ๊อกซิ่งยิมส์

## เกียรติประวัติ
*แชมป์ PABA รุ่นฟลายเวท 
**ชิง 25 ธันวาคม 2552 ชนะคะแนน นีโน่ ซูอีโล่ () ที่ จังหวัดสุพรรณบุรี
**ป้องกันแชมป์ครั้งที่ 1, 26 มีนาคม 2553 ชนะน็อคยกที่ 3 ไรอัน แทมบัส (ฟิลิปปินส์) ที่ จังหวัดภูเก็ต
**ป้องกันแชมป์ครั้งที่ 2, 11 มิถุนายน 2553 ชนะน็อคยกที่ 6 มาติง กิลากิล (ฟิลิปปินส์) ที่ จังหวัดเพชรบุรี
**ป้องกันแชมป์ครั้งที่ 3, 9 สิงหาคม 2553 ชนะน็อคยกที่ 5 เอนิส เคนุฟิน (อินโดนีเซีย) ที่ พระประแดงอาเขต ต.บางพึ่ง อ.พระประแดง จ.สมุทรปราการ
**ป้องกันแชมป์ครั้งที่ 4, 19 กันยายน 2553 ชนะน็อคยกที่ 6 เรย์ มิเกรโน่ (ฟิลิปปินส์) ที่ ห้างสรรพสินค้า เดอะมอลล์ งามวงศ์วาน ต.บางเขน อ.เมืองนนทบุรี จ.นนทบุรี
**ป้องกันแชมป์ครั้งที่ 5, 24 ตุลาคม 2553 ชนะน็อคยกที่ 7 อลองก์ ดีนอย (ฟิลิปปินส์) ที่ จังหวัดปทุมธานี
**ป้องกันแชมป์ครั้งที่ 6, 13 กุมภาพันธ์ 2554 ชนะคะแนน ไมเคิล โรดริเควซ (ฟิลิปปินส์) ที่ จังหวัดกระบี่
**สละแชมป์
*แชมป์ WBO เอเชียแปซิฟิกรุ่นฟลายเวท
**ชิง, 11 มิถุนายน 2553 ชนะน็อคยกที่ 6 มาติง กิลากิล (ฟิลิปปินส์) ที่ ที่ว่าการอำเภอชะอำ จังหวัดเพชรบุรี
**ป้องกันแชมป์ครั้งที่ 1, 9 สิงหาคม 2553 ชนะน็อคยกที่ 5 เอนิส เซยูฟิน () ที่ พระประแดงอาเขต ต.บางพึ่ง อ.พระประแดง จ.สมุทรปราการ
**สละแชมป์
*แชมป์เฉพาะกาล WBA รุ่นซูเปอร์ฟลายเวท (พ.ศ. 2554)
**ชิงแชมป์โลกเฉพาะกาล, 1 พฤษภาคม 2554 ชนะคะแนน เดรียน ฟรานซิสโก (ฟิลิปปินส์) ที่ โรงเรียนเบญจมเทพอุทิศ ตำบลคลองกระแชง อำเภอเมืองเพชรบุรี จังหวัดเพชรบุรี
*ได้รับการสถาปนาแชมป์โลกรุ่นซูเปอร์ฟลายเวท WBA
*แชมป์โลก WBA รุ่นซูเปอร์ฟลายเวท (พ.ศ. 2554-พ.ศ. 2555)
**ป้องกันแชมป์ครั้งที่ 1, 7 ธันวาคม 2554 ชนะคะแนน ไดกิ คาเมดะ () ที่ ศูนย์กีฬาในร่มจังหวัดโอซากะ โอซากะ
**ป้องกันแชมป์ครั้งที่ 2, 4 เมษายน 2555 ชนะทีเคโอ ยก 9 โทโมโนบุ ชิมิซุ  (ญี่ปุ่น) ที่ โยโกฮามะ อารีนา โยโกฮามะ
**ป้องกันแชมป์ครั้งที่ 3, 1 กันยายน 2555 ชนะคะแนน โนบูโอะ นาชิโระ (ญี่ปุ่น) ที่ ซูมิโยชิเซ็นเตอร์ โอซากะ
**เสียแชมป์, 31 ธันวาคม 2555 แพ้ทีเคโอ ยก 4 โคเฮ โคโนะ (ญี่ปุ่น) ที่ ศูนย์กีฬาในร่มอเนกประสงค์เขตโอตะ โตเกียว
*ได้รับยกย่องให้เป็นนักมวยยอดเยี่ยม WBA ประจำเดือนมีนาคม และเป็นอันดับ 1 ในรุ่นซูเปอร์ฟลายเวท หลังจากการเอาชนะน็อก โทโมโนบุ ชิมิซุ ลงได้
*เป็นแชมป์โลกชาวไทยคนแรกที่ป้องกันตำแหน่งแชมป์กับนักมวยชาวญี่ปุ่น ที่ประเทศญี่ปุ่นถึง 3 ครั้งติดต่อกัน และชนะทุกครั้ง 

*แชมป์ WBC Asia รุ่นซูเปอร์ฟลายเวท (พ.ศ. 2556)
**ชิง 10 พฤษภาคม 2556 ชนะคะแนน แจ็คเกอร์ บูฮาวี่ (ฟิลิปปินส์) ที่ เวทีมวยชั่วคราว วัดพุน้อย ตำบลช่อนม่วง อำเภอบ้านหมี่ จ.ลพบุรี
**ป้องกันแชมป์ครั้งที่ 1, 4 ตุลาคม 2556 ชนะทีเคโอ (ไม่ยอมออกจากมุม) ยก 5 ชวง ซูซอง () ที่ วัดบ้านไร่ ตำบลกุดพิมาน อำเภอด่านขุนทด จ.นครราชสีมา
**ป้องกันแชมป์ครั้งที่ 2, 21 กุมภาพันธ์ 2557 ชนะน็อคยกที่ 9 ออร์วิน บาอีส (ฟิลิปปินส์) ที่ สะหวันเวกัส กาสิโน ในแขวงสุวรรณเขต ประเทศลาว
*แชมป์ WBA ASIA รุ่นซูเปอร์ฟลายเวท (พ.ศ. 2556-ปัจจุบัน)
**ชิง 8 มีนาคม 2556 ชนะคะแนน ไดบอย ซาจิโร่ (อินโดนีเซีย) ที่ เวทีมวยชั่วคราว หน้าที่ว่าการอำเภอเคียนซา จ.สุราษฎร์ธานี 
**ป้องกันแชมป์ครั้งที่ 1, 27 ธันวาคม 2556 ชนะน็อคยกที่ 2 ริคกี้ มานูโฟ (อินโดนีเซีย) ที่ ตลาดอินโดจีน หน้าวัดศรีสุมังค์วนาราม ตำบลศรีบุญเรือง อำเภอเมืองมุกดาหาร จังหวัดมุกดาหาร
** ป้องกันแชมป์ครั้งที่ 2, 24 กรกฎาคม 2558 ชนะน็อคยกที่ 2 ริคกี้ มานูโฟ (อินโดนีเซีย) ที่ องค์การบริหารส่วนตำบลบางบัวทอง อำเภอบางบัวทอง จังหวัดนนทบุรี
** ป้องกันแชมป์ครั้งที่ 3, 27 มีนาคม 2559 ชนะน็อคยกที่ 5 ทอมมี่ ซีรัน (อินโดนีเซีย) ที่ เทศบาลตำบลลำแก่น อำเภอท้ายเหมือง จังหวัดพังงา
** ป้องกันแชมป์ครั้งที่ 4, 26 พฤษภาคม 2559 ชนะRTDยกที่ 7 จูเนียร์ บาจาวา (อินโดนีเซีย) ที่ มูลนิธิคุณปรีชา จตุรงค์เสรีกุล ตำบลลาดสวาย อำเภอลำลูกกา จังหวัดปทุมธานี

## อ้างอิง

## แหล่งข้อมูลอื่น
*รู้จักแชมป์โลกคนใหม่ "เทพฤทธิ์ สิงห์วังชา" จากสำนักข่าวไทย

หมวดหมู่:นักมวยไทยชาวไทย
หมวดหมู่:นักมวยสากลชาวไทย
หมวดหมู่:บุคคลในวงการมวยไทย
หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
เทพฤทธิ์ สิงห์วังชา
เทพฤทธิ์ สิงห์วังชา
เทพฤทธิ์ สิงห์วังชา
เทพฤทธิ์ สิงห์วังชา
เทพฤทธิ์ สิงห์วังชา
แชมป์โลก WBA
แชมป์ ABCO
หมวดหมู่:นักมวยจากจังหวัดมหาสารคาม
หมวดหมู่:ชาวไทยในประเทศญี่ปุ่น